СПЕДИЦИОНЕН ДОГОВОР

Днес, . . . . . . . . . . . . . . . . . . . . , в гр./с. . . . . . . . . . . . . . . . . . . . . . се сключи настоящият спедиционен договор между: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . , наричан по-долу ДОВЕРИТЕЛ, 

И . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . , наричан по-долу СПЕДИТОР.

Страните се споразумяха за следното: 

I. ОСНОВНИ ПОЛОЖЕНИЯ

Чл. 1. Доверителят възлага на спедитора срещу възнаграждение да сключи от свое име и за сметка на доверителя договор за превоз на следния товар: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 

Чл. 2. Спедиторът се задължава да изпълни поръчката по предходния член в срок до . . . . . . . . . . . . . . . . . . . . . . . . . при следните условия: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 

Чл. 3. Спедиторът е длъжен да прехвърли на доверителя в срок . . . . . . . . . . . . . . . . . . . . . . . . . . . , считано от . . . . . . . . . . . . . . . . . . . . . . . . . . . . . . . . . . . . , правата и задълженията по сключения от него договор за превоз, а доверителят е длъжен да ги приеме. 

II. ПРЕДАВАНЕ НА ТОВАРА

Чл. 4. Доверителят ще предаде товара на спедитора в срок . . . . . . . . . . . . . . . . . . . . . . . . . . . . . . . . . . . . . . . . . . . . . . . . 

Чл. 5. Товарът ще бъде предаден в . . . . . . . . . . . . . . . . . . . . . . . . . . . . . . . . . 

Чл. 6. (1) При предаването доверителят е длъжен да уведоми спедитора за особеностите на товара. 

(2) Спедиторът не отговаря за вреди, които се дължат на особеностите на товара, ако не е бил уведомен за тях от доверителя.

Чл. 7. (1) Ако опаковката на товара не е подходяща за превоза, спедиторът е длъжен да предупреди доверителя за това при предаването на товара. 

(2) Вредите на товара, дължащи се на неподходяща опаковка, са за сметка на доверителя, ако той не се съобрази с предупреждението на спедитора по предходната алинея. 

III. ПРАВА И ЗАДЪЛЖЕНИЯ НА СПЕДИТОРА

Чл. 8. Спедиторът е длъжен:

1. да изпълни поръчката с грижата на добър търговец и съобразно условията на доверителя по чл. 2 от настоящия договор и неговите допълнителни нареждания и указания; 

2. да съхранява и пази товара до предаването му на превозвач; 

3. да застрахова товара по искане на доверителя; 

4. да уведоми доверителя, когато опаковката на товара е неподходяща за съответния вид превоз;

5. да даде сметка на доверителя и да му прехвърли резултатите от изпълнението на поръчката в срока по чл. 3.

Чл. 9. Когато спедиторът изпълни поръчката при условия, по-изгодни от тези, установени от доверителя, изгодата принадлежи на доверителя. 

Чл. 10. (1) Спедиторът има право да се отклони от поръчката, когато отклонението е в интерес на доверителя и спедиторът няма възможност да иска нови нареждания от него или не е получил навреме отговор на запитването си. 

(2) Ако спедиторът се отклони от поръчката, без да са налице условията, посочени в предходната алинея, доверителят има право:

а) да не признае договора за превоз за извършен за негова сметка, и

б) да иска неустойката по чл. 20 от настоящия договор. 

(3) Доверителят няма право да се откаже от договора за превоз, ако:

1. спедиторът съобщи, че поема разликата между установената от доверителя цена и цената на сключения от спедитора договор за превоз;

2. спедиторът установи, че не е било възможно да се сключи договорът за превоз по установената от доверителя цена и че със сключването му е предпазил доверителя от по-големи вреди.

Чл. 11. (1) Спедиторът е длъжен да уведоми незабавно доверителя и да осигури необходимите доказателства, ако третото лице-превозвач не изпълни задълженията си, както и ако бъде причинена вреда на товара.

(2) В случаите по предходната алинея спедиторът е длъжен незабавно да прехвърли на доверителя правата си спрямо посоченото лице, ако доверителят поиска това. 

Чл. 12. Спедиторът има право да превъзложи на следващ спедитор изпълнението на поръчката по чл. 1 и без да е овластен изрично от доверителя. 

Чл. 13. (1) Спедиторът има право сам да извърши изцяло или отчасти превоза.

(2) В случая по предходната алинея спедиторът, освен правата и задълженията по този раздел, има права и задължения и на превозвач по договор за превоз съгласно правилата на глава XXVI на Търговския закон. 

IV. ПРАВА И ЗАДЪЛЖЕНИЯ НА ДОВЕРИТЕЛЯ

Чл. 14. Доверителят е длъжен:

1. да уведоми спедитора за особеностите на товара;

2. да приеме резултатите от изпълнението на поръчката; 

3. да възстанови направените от спедитора във връзка с изпълнението на поръчката разноски; 

4. да плати възнаграждение на спедитора при условията и по реда, посочени в раздел V от настоящия договор.

Чл. 15. По искане на спедитора доверителят е длъжен да достави авансово следните средства, необходими за изпълнението на поръчката: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 

Чл. 16. Доверителят не е длъжен да приеме резултатите от сключените сделки, ако спедиторът се е отклонил от поръчката и не са налице условията по чл. 6, ал. 1 и 3.

Чл. 17. Възстановяването на разноските във връзка с изпълнението на поръчката ще се извършва срещу представяне от спедитора на съответните отчетни документи. 

V. КОМИСИОНА

Чл. 18. Спедиторът има право да получи комисиона в размер на . . . . . . . . . . . . . . . . . . . . . . . . . . . . . . % от стойността на сключения от него договор за превоз, предмет на поръчката. 

Чл. 19. (1) Комисионата ще бъде изплатена по следния начин: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 

(2) Доверителят е длъжен да плати комисионата в срок . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 

VI. НЕУСТОЙКИ

Чл. 20. Спедиторът дължи неустойка в размер на . . . . . . . . . . . . . . . . . . . . . . . . . . . . . процента от стойността на договора за превоз, ако се отклони от поръчката на доверителя и вследствие на това последният се откаже от приемането на резултатите от изпълнителната сделка. 

Чл. 21. Ако доверителят не изплати в срок дължимото възнаграждение на спедитора, както и обезщетение за направените разходи, той дължи неустойка в размер на . . . . . . . . . . . . . . процента от просрочената сума дневно, но не повече от . . . . . . . . . . . . . . . . . . . . . . . . . . . . . . . . . . . . . . 

VII. ПРЕКРАТЯВАНЕ НА ДОГОВОРА

Чл. 22. Настоящият договор се прекратява:

1. по взаимно съгласие;

2. с изпълнението на поръчката;

3. когато изпълнението на поръчката стане невъзможно;

4. със смъртта или поставянето под запрещение на някоя от страните, респективно с прекратяването на юридическото лице на някоя от страните;

5. с оттеглянето на поръчката от доверителя; 

6. с отказа на спедитора от поръчката.

Чл. 23. (1) Доверителят може да оттегли поръчката изцяло или отчасти преди спедиторът да е сключил договора за превоз. В този случай той е длъжен да заплати на спедитора вече направените разходи във връзка с изпълнението на поръчката.

(2) Доверителят е длъжен да се разпореди с намиращия се у спедитора товар в едномесечен срок от датата на оттеглянето на поръчката.

(3) Ако доверителят не се разпореди в срока по предходната алинея с намиращия се у спедитора товар, спедиторът има право да даде товара за пазене за сметка на доверителя или с оглед покриване на своите претенции към доверителя - да продаде товара на възможно най-изгодна за доверителя цена. В последния случай спедиторът е длъжен, след като удовлетвори своите претенции от получената цена, да изплати на доверителя остатъка в срок от . . . . . . . . . . . . . . . . . . . . . . . . . . . . . от получаването на цената.

Чл. 24. Задълженията по превозен договор, сключен преди спедиторът да е узнал за оттеглянето на поръчката, обвързват доверителя.

Чл. 25. (1) Спедиторът има право да се откаже от поръчката само при виновно неизпълнение на договора от страна на доверителя. В този случай той може да иска от доверителя уговореното възнаграждение и обезщетение за направените разходи. 

(2) Спедиторът е длъжен да уведоми писмено доверителя за отказа от поръчката.

(3) Договорът остава в сила две седмици от деня, в който доверителят е получил съобщението на спедитора за отказа да изпълни поръчката.

(4) Доверителят е длъжен да се разпореди с намиращия се у спедитора негов товар в едномесечен срок от деня, в който е бил уведомен за отказа от поръчката. Ако доверителят не се разпореди в срок с товара, спедиторът има правата и задълженията по ал. 3 на предходния член.

Чл. 26. В случаите на чл. 22, т. 3, когато изпълнението на поръчката стане обективно невъзможно, доверителят е длъжен да изплати възнаграждение на спедитора в размер, който съответства на извършената работа до настъпването на невъзможността, както и да възстанови вече направените разноски. 

VIII. ЗАКЛЮЧИТЕЛНИ КЛАУЗИ

Чл. 27. (1) Страните по настоящия договор следва да отправят всички съобщения и уведомления помежду си само в писмена форма. 

(2) Писмената форма се смята за спазена и, когато те са отправени по  телефакс, Е-мейл или друго техническо средство, което изключва възможността за неточно възпроизвеждане на изявлението.

Чл. 28. Настоящият договор може да бъде изменен или допълнен от страните с отделно споразумение, облечено в писмена форма. 

Чл. 29. (1) Страните ще решават споровете, възникнали по повод изпълнението на настоящия договор, чрез разбирателство и взаимни отстъпки.

(2) Когато постигането на съгласие се окаже невъзможно, страните ще отнесат спора пред 
Арбитражния съд при Българската стопанска камара. 

Чл. 30. За неуредените с този договор въпроси се прилагат разпоредбите на гражданското и търговското законодателство на Република България. 

Настоящият договор се състави в два еднакви екземпляра - по един за всяка от страните. 

ДОВЕРИТЕЛ: . . . . . . . . . . . . . . . .  	СПЕДИТОР: . . . . . . . . . . . . . . . .